
Metodický list

Denná téma: Zelenina a ovocie
	Cieľ, zameranie aktivity
	Zoznámiť sa s názvami a obrázkami menej bežných druhov ovocia a zeleniny. Naučiť sa vkladať obrázok do prezentácie a vytvoriť jednoduchú prezentáciu na tému Ovocie a zelenina. 

	Vyučovací predmet, ročník, téma vyučovacej hodiny
	Informatická výchova 3.ročník
Prezentačný softvér – vkladanie obrázku do jednoduchej prezentácie

	Pomôcky
	Počítač s pripojením na internet, zoznam ovocia a zeleniny z hodiny SJL

	Príprava
	Žiaci 3.ročníka majú základné znalosti a zručnosti pri práci s prezentačným softvérom – vložiť novú snímku, napísať nadpis snímky, vedia vyhľadať obrázok na internete, vedia ho uložiť z internetu. Na hodine slovenského jazyka si pripravili názvy ovocia a zeleniny zoradené v abecednom poradí.

	Postup/realizácia
	V úvode hodiny sme si zopakovali jednotlivé kroky – ako sa ukladá obrázok z internetu, ako píše nadpis na snímku v prezentácii. Potom som žiakom vysvetlila postup pri vkladaní uloženého obrázka do prezentácie. Po krátkom rozhovore o obľúbených druhoch ovocia a zeleniny som žiakom zadala úlohu, aby podľa vopred pripraveného zoznamu z hodiny slovenského jazyka našli na internete obrázky, ktoré sa im páčia a tieto postupne ukladali do počítača na pracovnú plochu do vopred pripraveného priečinka. 
Ďalšou ich úlohou bolo vytvoriť si vlastnú jednoduchú prezentáciu – vytvoriť titulnú snímku s názvom prezentácie a ich menom a priezviskom. Po tejto časti dostali inštrukciu, aby si vytvorili prvú snímku s názvom ovocia alebo zeleniny na písmeno A. Do snímky mali vložiť z priečinka obrázok konkrétneho ovocia. Takto postupne vytvárali ďalšie snímky a postupne celú prezentáciu. Vytvorené prezentácie sme si spoločne zhodnotili.

	Zhrnutie
	Žiaci sa zoznámili  s názvami a obrázkami menej bežných druhov ovocia a zeleniny. Osvojili si zručnosť vkladať obrázok do jednoduchej prezentácie. 

	Prílohy
	2 prezentácie žiakov

